CELEX: 22014D0192
Language: et
Date: 2014-09-25 00:00:00
Title: EMP ühiskomitee otsus nr 192/2014, 25. september 2014, millega muudetakse EMP lepingu XI lisa (Elektrooniline side, audiovisuaalteenused ja infoühiskond) ning protokolli nr 37 (mis sisaldab artikliga 101 ette nähtud loetelu) [2015/1260]

30.7.2015   
            
            
               ET
            
            
               Euroopa Liidu Teataja
            
            
               L 202/44
            
         EMP ÜHISKOMITEE OTSUS
   nr 192/2014,
   25. september 2014,
   millega muudetakse EMP lepingu XI lisa (Elektrooniline side, audiovisuaalteenused ja infoühiskond) ning protokolli nr 37 (mis sisaldab artikliga 101 ette nähtud loetelu) [2015/1260]
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artikleid 98 ja 101,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 3. veebruari 2014. aasta otsus C(2014)462 Euroopa audiovisuaalmeedia teenuseid reguleerivate asutuste töörühma loomise kohta.
            
         
               (2)
            
            
               EMP lepingu heaks toimimiseks tuleb lepingu protokolli nr 37 laiendada, hõlmamaks komisjoni otsusega C(2014)462 loodud audiovisuaalmeedia teenuseid reguleerivate asutuste töörühma, ning XI lisa tuleb muuta, et sätestada selle töörühmaga liitumise kord.
            
         
               (3)
            
            
               EMP lepingu XI lisa ja protokolli nr 37 tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XI lisa punkti 5q (Euroopa Parlamendi ja nõukogu direktiiv 98/84/EÜ) järele lisatakse:
   
      
                  „5r.
               
               
                  
                     C(2014)462: komisjoni otsus C(2014)462, 3. veebruar 2014, Euroopa audiovisuaalmeedia teenuseid reguleerivate asutuste töörühma loomise kohta.
                  Käesolevas lepingus loetakse selle otsuse sätteid järgmises kohanduses:
                  Artikli 4 lõikes 1 lisatakse sõna „komisjon” järele sõnad „ja EFTA järelevalveameti esindaja”.
                  EFTA riikide ühinemise üksikasjalik kord vastavalt lepingu artiklile 101:
                  EFTA riigid osalevad täies mahus Euroopa audiovisuaalmeedia teenuseid reguleerivate asutuste töörühma töös, välja arvatud hääletamisel.”
               
            
   Artikkel 2
   EMP lepingu protokolli nr 37 punkti 38 järele lisatakse järgmine punkt:
   
      
                  „39.
               
               
                  Euroopa audiovisuaalmeedia teenuseid reguleerivate asutuste töörühm (komisjoni otsus C(2014)462, 3. veebruar 2014, Euroopa audiovisuaalmeedia teenuseid reguleerivate asutuste töörühma loomise kohta).”
               
            
   Artikkel 3
   Komisjoni otsuse C(2014)462 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 4
   Käesolev otsus jõustub 26. septembril 2014, tingimusel et kõik EMP lepingu artikli 103 lõike 1 kohased teated on edastatud (1).
   Artikkel 5
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 25. september 2014
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  Põhiseadusest tulenevaid nõudeid ei ole nimetatud.